РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 21
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 06.07.2022 г.

Днес, 06.07.2022 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Стефан Петров
                                                                                               Олга Керелска 
                                                                                               Йордан Стоев
                                                                                               Огнян Дамянов
                                                                                               Боян Новански 

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Мая Атанасова – началник отдел „Управление на собствеността“, инж. Лина Грънчарова – началник отдел „Инвестиции и строителство“ и Диана Стоянова – главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА"

Р Е Ш И:

ВКЛЮЧВА в дневния ред следните допълнителни материали:

1.	Писмо от Надежда Йорданова – министър на правосъдието с вх. № ВСС-12968/05.07.2022 г. във връзка с поземлен имот, находящ се в гр. Варна.

- Инвестиции и строителство:

	1.ОТНОСНО: Необходимост от осигуряване на допълнителни средства за направа на околовръстен дренаж на строеж „Основен ремонт, преустройство и пристройка с асансьор към сграда, находяща се в гр. Благоевград, ул. „Крали Марко” № 2 за нуждите на Административен съд - Благоевград и Районна прокуратура Благоевград“ във връзка с изпълнение на договор рег. № ВСС - 12243/25.11.2020 г.
	Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

	Предвид размера на допълнителните средства, който е значителен, г-жа Олга Керелска направи предложение да се отложи гласуването на т. 1 от настоящия дневен ред, като се възложи на строителния надзор да изготви доклад с анализ на всяка една от предложените единични цени в количествено-стойностната сметка, предоставена от изпълнителя по договор № ВСС-12243/25.11.2020 г. 
	Инж. Лина Грънчарова – началник отдел „Инвестиции и строителство“ изрази становището си,  че изпълнението на дренажа, който не е предвиден в одобрения проект за строеж на изпълнителя по договор № ВСС- 12889/09.12.2020 г., е необходим с оглед на това, че изпълнението му ще засегне  видове работи, които не са били предвидени по този договор и гаранционните срокове по тях. Тя допълни, че проверката на всички цени за изпълнение на нови/непредвидени строително - монтажни работи, свързани с дренажа, предложени от изпълнителя са проверени и потвърдени от строителния надзор и инвеститорския контрол за строежа, съгласно задълженията поети по сключения договор №ВСС- 12889/09.12.2020 г. за изпълнението му, след което такава проверка е извършена и от упълномощеното лице – инж.Юрий Георгиев. 
	След проведеното обсъждане беше проведено гласуване по предложението на г-жа Керелска, като „За“ гласува г-жа Олга Керелска, а „Против“ гласуваха г-н Гроздев, г-н Стоев, г-н Петров, г-н Новански и                           г-н Дамянов.
	След това на гласуване беше подложен предложения проект на решение, като „За“ гласуваха г-н Стоев, г-н Гроздев, г-н Петров, г-н Новански и г-н Дамянов, а „Против“ гласува г-жа Керелска.
	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА за целесъобразно и необходимо осигуряване на допълнителни средства в размер на 121 059,06 лв. без ДДС или 145 270,87 лв. с ДДС за направа на околовръстен дренаж на строеж „Основен ремонт, преустройство и пристройка с асансьор към сграда, находяща се в гр. Благоевград, ул. „Крали Марко” № 2 за нуждите на Административен съд - Благоевград и Районна прокуратура Благоевград“ във връзка с изпълнение на договор рег. № ВСС - 12243/25.11.2020 г.
1.2. ВЪЗЛАГА на дирекция „Управление на собствеността на съдебната власт“ да подготви и изпрати чрез главен секретар на ВСС до дирекция „Правна“, отдел „Обществени поръчки“ в АВСС, за становище и подготовка на допълнително споразумение по реда на ЗОП към договор № ВСС - 12243/25.11.2020 г. с обект „Основен ремонт, преустройство и пристройка с асансьор към сграда, находяща се в гр. Благоевград, ул. „Крали Марко“ № 2 за нуждите на Административен съд - Благоевград и Районна прокуратура - Благоевград“ необходимата документация за изпълнение на околовръстен дренаж на обекта, на стойност 121 059,06 лв. без ДДС, или 145 270,87 лв. с ДДС. 
1.3. ВЪЗЛАГА  на дирекция УССВ, след получаване на становище от дирекция „Правна“ да докладва отново преписката. 

	2.ОТНОСНО: Обезопасяване на имот, находящ се в гр. Бяла, пл. „Екзарх Йосиф “ № 6, имот УПИ IX-951, 952, кв. 176 по плана на гр. Бяла/ПИ с идентификатор 07603.501.2813, в управление на Висш съдебен съвет.
	Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
	
	2.1.ПРИЕМА доклада на инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
	2.2.ОТМЕНЯ свое решение по т. 6 от протокол № 10/30.03.2022 г., поради постъпило заявление от „ЕКОВЕЦЕ“ ЕООД – клон гр. Русе за оттегляне на офертата и отказ от сключване на договор.
	2.3.ПРИЕМА за услуга с предмет „Обезопасяване на имот находящ се в гр. Бяла, пл. „Екзарх Йосиф “ № 6, имот УПИ IX-951, 952, кв. 176 по плана на гр. Бяла/ПИ с идентификатор 07603.501.2813, в управление на Висш съдебен съвет“ да бъде сключен договор с дружеството, предложило икономически най-изгодната оферта - „Фреш Съпорт“ ЕООД – клон Русе, в размер на 6 064,50 лв. без ДДС, или   7 217,40 лв. с ДДС за срок от 1 /една/ година.
	2.4.ВЪЗЛАГА на дирекция „УССВ“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на действия по компетентност относно сключване на договор с определения изпълнител по т. 2.3.

3.ОТНОСНО: Решение по т. 18 от Протокол № 25/29.06.2022 г. на комисия „Бюджет и финанси“ с предложение за преразглеждане  на Поименното разпределение на разходите за придобиване на ДМА и основен ремонт към Инвестиционната програма на ВСС за 2022 г. 
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1. ПРИЕМА за сведение решението на Комисия „Бюджет и финанси" към Пленума на Висшия съдебен съвет, взето по протокол № 25/29.06.2022 г., т. 18.
	3.2. УВЕДОМЯВА комисия „Бюджет и финанси“ към ПВСС, че във връзка с писмо рег. № ВСС-8163/21.06.2022г. на ПРБ е взето решение да се  изиска информация от АГП за етапа на изпълнение на обектите и средствата, които ще бъдат усвоени до края на 2022 г. от заложените годишни задачи за 2022 г. за обекти от Инвестиционната програма на ВСС, за основни ремонти в имоти, предоставени за ползване от структурите на Прокуратурата на РБългария, по което е изпратено писмо изх. №ВСС-8163/05.07.2022 г. до АГП.
	3.3. УВЕДОМЯВА комисия „Бюджет и финанси“ към ПВСС, че след получаване на информацията, дирекция „Управление на собствеността на съдебната власт“ ще извърши  анализ на изпълнението на Инвестиционната програма на ВСС към 30.06.2022 г.  и при констатиране на риск за неусвояване на годишни задачи ще направи предложение.

	4.ОТНОСНО: Писмо рег. № ВСС-13467/27.06.2022 г. на административния ръководител на Окръжна прокуратура – Монтана относно определяне на представител от дирекция „Управление на собствеността на съдебната власт“ за участие в състава на комисия за избор на изпълнител на обществена поръчка с предмет: „Преустройство на самостоятелен обект с идентификатор 48489.8.88.15.2, представляващ трети етаж от административна сграда, находяща се в гр. Монтана, ул. „Марин Дринов“ № 2“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

	Г-жа Олга Керелска направи предложение за определянето на служители от дирекция „Управление на собствеността на съдебната власт“ в състава на комисии за избор на изпълнители по обществени поръчки да бъде извършвано на ротационен принцип. В тази връзка г-жа Стефка Инджова – директор на дирекция „Управление на собствеността на съдебната власт“ поясни, че към настоящия момент съставът на комисията за избор на изпълнител на обществена поръчка за основен ремонт на сграден фонд, която се провежда от орган на съдебна власт, се определя съгласно указания, приети през 2017г. от Пленума на ВСС. Съгласно указанията са определени служителите от дирекция „Управление на собствеността на съдебната власт“ за участие, като същото е безвъзмездно. Г-жа Инджова изрази намерението си за извършване на промяна в указанията, с оглед ангажиране на всички служители от отдел „Инвестиции и строителство“ в комисиите за избор на изпълнител на обществена поръчка.
	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
4.1. ОПРЕДЕЛЯ ………………….. и ………………………. за редовни членове на комисия за отваряне, разглеждане и оценка на подадени оферти за обществена поръчка  с предмет: „Преустройство на самостоятелен обект с идентификатор 48489.8.88.15.2, представляващ трети етаж от административна сграда, находяща се в гр. Монтана, ул. „Марин Дринов“ № 2“.
4.2. ОПРЕДЕЛЯ …………………….. за резервен член на комисия за отваряне, разглеждане и оценка на подадени оферти за обществена поръчка  с предмет: „Преустройство на самостоятелен обект с идентификатор 48489.8.88.15.2, представляващ трети етаж от административна сграда, находяща се в гр. Монтана, ул. „Марин Дринов“ № 2“.
	4.3. ИЗПРАЩА решението по т. 4.1 и т. 4.2 на административния ръководител на Окръжна прокуратура – Монтана за сведение и изпълнение.

- Текущи ремонти:

	5.ОТНОСНО: Писмо вх. № ВСС-9128/20.06.2022 г. от административния ръководител на АдмС – Кърджали във връзка с необходимост от чилър в сградата на съда в гр. Кърджали, ул. „Булаир“ № 12.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1.ПРИЕМА доклада на инж. Лина Грънчарова, началник отдел  „Инвестиции и строителство“, дирекция „Управление на собствеността на съдебната власт“ в АВСС.
	5.2.ПРИЕМА за необходимо осигуряване на средства за подмяна на съществуващ водоохлаждащ агрегат /ВОА/ - чилър от климатичната система за имота, предоставен за стопанисване на административния ръководител на АдмС – Кърджали на ул. „Булаир“ № 12, гр. Кърджали след предоставяне на допълнителна информация от страна на съда по отношение на представените оферти за извършване на необходимия ремонт за подмяна на съществуващия чилър.
Мотиви: След преглед на приложените оферти към писмото от АдмС- Кърджали, от страна на експертите от отдел „ИС“, дирекция „УССВ“ е установено следното:
-	Трите оферти не са съпоставими, като няма информация, дали в позиция „Доставка на ...“ в офертите на ЕТ „ТОПЛО“ и ЕТ  „КАПИТЕЛ“ са включени дейностите, описани в позиция „Доставка и монтаж на водохладителен агрегат…“ от офертата на „ИНТЕЛИДЖЪНТ ТЕХНИКЪЛ СИСТЕМС“ЕООД;
-	Няма информация дали предложените в трите оферти модели за нов ВОА/чилър, имат еднакви или по-добри характеристики, необходими за осигуряване работата на системата и ако предложените агрегати са с различни технически характеристики, какви са минималните технически характеристики за новия ВОА/чилър;
-	Няма информация дали предвидената в позиция „Изготвяне на досие…“ от офертата на „ИНТЕЛИДЖЪНТ ТЕХНИКЪЛ СИСТЕМС“ ЕООД е включена като дейност в позициите, предложени от ЕТ „ТОПЛО“ и ЕТ „КАПИТЕЛ“.
	5.3.ВЪЗЛАГА на дирекция „Управление на собствеността на съдебната власт“ да подготви писмо до административния ръководител на АдмС - Кърджали, с което да бъде поискана необходимата допълнителна информация във връзка с получените и разгледани от съда оферти за подмяна на съществуващия ВОА/чилър на климатичната система, обслужваща имота, предоставен за стопанисване на АдмС – Кърджали.

	5.4.ВЪЗЛАГА на дирекция „Управление на собствеността на съдебната власт“ да докладва преписката отново след получаване на информацията от административния ръководител на АдмС - Кърджали по т. 5.3. 

	- Управление на собствеността:

6.ОТНОСНО: Проект на решение за изменение на решение по т. 32 от протокол № 15/11.07.2019 г. на ПВСС за упълномощаване на служители от дирекция „УССВ“.
Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1.ПРЕДЛАГА на Пленума на Висшия съдебен съвет да приеме следното решение:
1. УПЪЛНОМОЩАВА Мая Атанасова – началник отдел „Управление на собствеността“, дирекция „Управление на собствеността на съдебната власт“, Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт“, Цецка Трендафилова - старши експерт – икономист „Управление на собствеността“, дирекция „Управление на собствеността на съдебната власт“ и Георги Димитров – младши експерт - юрист в отдел „Управление на собствеността“, дирекция „Управление на собствеността на съдебната власт“, заедно и поотделно да представляват Висшия съдебен съвет пред:
- общинските администрации, общинските служби по земеделие, службите по геодезия, картография и кадастър /СГКК/, във връзка с попълването, подписването, подаването и получаването на документи, необходими за актуализирането или съставянето на актове за държавна собственост на имотите на съдебната власт;
-   областните администрации, във връзка със съставянето на актове за държавна собственост на имотите на съдебната власт, за които липсват такива или следва да бъдат актуализирани;
- общинските администрации, във връзка с изготвянето, попълването, подписването и подаването на декларации по чл. 14 от Закона за местните данъци и такси и други декларации, относно определяне размера на данък недвижими имоти и такса битови отпадъци, както и във връзка с получаване на данъчни оценки и други документи за имотите на съдебната власт;
- енергоразпределителните дружества, ВиК оператори, доставчици на топлинна енергия и оператори на газопреносната мрежа, както и всички експлоатационни дружества, предлагащи комунални услуги, във връзка с попълване, подписване, подаване и получаване на заявления, молби и декларации за откриване, промяна или закриване на партиди, както и да извършват други правни и фактически действия във връзка със сключени договори за предоставяне на услуги от експлоатационни дружества.“
2. Настоящото решение се отнася за недвижими имоти на съдебната власт, за които не е възложено стопанисване на съответните административни ръководители, предвид решение по т. 2 от протокол № 25/03.08.2017 г. на Пленума на Висшия съдебен съвет.
3. ОТМЕНЯ решение т. 32 от протокол № 15/11.07.2019 г. на Пленума на Висшия съдебен съвет, изменено и допълнено с решение по т. 4 от протокол № 10/01.04.2020 г. на комисия „Управление на собствеността“, упълномощена с решение по протокол № 7/16.03.2020 г. по т. 2 на Пленума на Висшия съдебен съвет, изменено и допълнено с решение по  т. 34 от протокол № 12/24.06.2021 г. на Пленума на ВСС.
6.2. ВНАСЯ решението в следващото редовно заседание на Пленума на Висшия съдебен съвет.	

7.ОТНОСНО: Проект на решение за заплащане на изразходваната електрическа енергия от ВСС и НИП за сградите на ул. „Екзарх Йосиф“ № 12 и ул. „Екзарх Йосиф“ № 14 в гр. София.
Приложение: Доклад от Цецка Трендафилова – старши експерт - икономист в отдел „Управление на собствеността“, дирекция „Управление на собствеността на съдебната власт.

По предложение на директора на дирекция „Управление на собствеността на съдебната власт“ и с оглед съгласуване на документацията по преписката с НИП,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ОТТЕГЛЯ разглеждането на т. 7 от настоящия дневен ред.

-	Разни.

Допълнителни точки, включени за разглеждане
в заседанието на Комисия „Управление на собствеността”

8.ОТНОСНО: Писмо от Надежда Йорданова – министър на правосъдието с вх. № ВСС-12968/05.07.2022 г. във връзка с поземлен имот, находящ се в гр. Варна.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	8.1.ПРИЕМА за сведение писмото на г-жа Надежда Йорданова – министър на правосъдието с вх. № ВСС-12968/05.07.2022 г. във връзка с поземлен имот с идентификатор 10135.3516.147 /Циркова площадка/ по КККР на гр. Варна.
	8.2. ПРИЛАГА решението по т. 8 от настоящия протокол ведно с писмото от министъра на правосъдието с вх. № ВСС-12968/05.07.2022 г. към материалите по    т. 36 за заседанието на Пленума на Висшия съдебен съвет, насрочено за 07.07.2022 г., във връзка с изготвяне на отговор до министъра на правосъдието.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ